NARIADENIE KOMISIE (EURATOM) č. 1841/2004
z 22. októbra 2004,
ktorým sa zrušuje nariadenie (Euratom) č. 2014/76 o podpore projektov realizovaných v rámci programov na vyhľadávanie uránu na území členských štátov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva pre atómovú energiu, najmä na jej článok 70,
keďže:
(1)
Nariadenie Komisie (Euratom) č. 2014/76 (1) sa z dôvodu pozastavenia vyhľadávania uránu na území členských štátov už neuplatňuje.
(2)
V záujme jasnosti a právnej istoty je treba uvedené nariadenie výslovne zrušiť,
PRIJALA TOTO NARIADENIE:
Článok 1
Nariadenie (Euratom) č. 2014/76 sa zrušuje.
Článok 2
Toto nariadenie nadobúda účinnosť siedmy deň po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 22. októbra 2004